**RIVILĖS PERKĖLIMAS Į KITĄ KOMPIUTERĮ**

1. Duomenų paėmimas iš senojo kompiuterio;
2. MS SQL instaliavimas naująjame kompiuteryje;
3. ODBC aprašymas;
4. Duomenų bazių prijungimas;
5. Rivilės programos paleidimas.
6. **Duomenų paėmimas iš senojo kompiuterio**

Norėdami Rivilės programą perkelti į naują kompiuterį, pirmiausiai turite iš senojo kompiuterio nusikopijuoti duomenų bazes, bei visą Rivilės programos katalogą.

* **Duomenų bazių kopijavimas**. Standartiškai duomenų bazės talpinamos adresu (Jeigu nebuvo Jūsų nustatyta kitaip):

C:\Program Files\Microsoft SQL Server\MSSQL11.SQLEXPRESS\MSSQL\DATA

PASTABA: Norėdami duomenų bazes nukopijuoti, pirmiausiai turite sustabdyti MS SQL serverį.

* **Rivilės programos katalogo kopijavimas.** Be duomenų bazių, taip pat reikia nukopijuoti Rivilės programos katalogą. Dažniausiai pastarasis yra saugomas C diske, pavadinimais: Rivile, RIV\_GAMA, RIV\_SOLO, BAL\_2000 ir kt.

Nukopijuotus failus (tiek duomenų bazes, tiek programos katalogą) perkelkite į naująjį kompiuterį, ir patalpinkite atitinkamose vietose.

1. **MS SQL instaliavimas naująjame kompiuteryje**

Naująjame kompiuteryje turite sudiegti MS SQL programą, kuri palaiko duomenų bazes. Svarbu atkreipti dėmesį, jog diegiamos programos versija negali būti žemesnė, nei senąjame kompiuteryje. Galite pasirinkti instaliuoti MS SQL 2005, 2008 R2, 2012, 2014 versijas.

* Instaliuojant MS SQL svarbiausia parinkti tinkamus serverio collation‘us „**SQL\_Lithuanian\_CP1257\_CI\_AS**“.
1. **ODBC aprašymas**

Tam, kad Rivilės programa jungtųsi su duomenų bazėmis, reikia aprašyti ODBC. 32-bit kompiuteriuose ODBC aprašyti galite per Control Panel\All Control Panel Items\Administrative Tools\Data Sources(ODBC), o 64-bit kompiuteriuose - C:\Windows\SysWOW64\odbcad32.exe. Aprašant ODBC dažniausiai naudojamas vardas „Rivile“, tačiau turėtumėte pasitikrinti, kokiu vardu ODBC buvo aprašytas senajame kompiuteryje.

1. **Duomenų bazių prijungimas**

Prie naujai sudiegto MS SQL serverio reikia prikabinti iš senojo kompiuterio nukopijuotas duomenų bazes. Šį veiksmą galima atlikti 2 būdais:

1. per *SQL Server Management Studio*.
2. naudojant programėlę *RIV\_SRV9\_V2.exe*, esančią RIV\_GAMA kataloge.
3. **Rivilės programos paleidimas**

Pirmiausiai Naująjame kompiuteryje turite sudiegti Rivilės aplinką. Instaliacinį failą rasite pagrindiniame Rivilės programos kataloge - *RIV\_AP9\_V2.EXE*. Toliau C diske turite sukurti katalogą pavadinimu „tmp“ (c:\tmp), bei iškelti RIV\_GAMA.EXE ikonėlę į darbalaukį.